**SLOVENŠČINA, SREDA, 3. 4. 2020**

UČNA TEMA: Mala in velika tiskana črka K



[This Photo](https://www.flickr.com/photos/bycp/5612802943) by Unknown Author is licensed under [CC BY-NC](https://creativecommons.org/licenses/by-nc/3.0/)

Naštej nekaj besed, ki se začnejo s črko K (kolo, kolovrat, kmet, kokoš,...). V delovni zvezek za opismenjevanje (stran 106-107) poglej kako se zapiše mala pisana črka K. Primerjajo jo z malo tiskano črko K. Opiši razlike. Sedaj pa poglej še veliko pisano črko K. A te spominja na katero drugo črko? Katero?

Zapis črke vadi s prstkom na listu papirja ali na mizi. Nato pisane črke s prstkom napišeš še mamici ali očku na hrbet, lahko iz pisanih črk sestaviš besedo, mamica ali očka pa mora ugotoviti, kaj si ji/mu napisal/-a. Zamenjajta vlogi in naj mamica ali očka napišeta črke tebi na hrbet. Kaj sta napisala?

Sedaj pa odpri delovni zvezek za opismenjevanje in vadi zapis črke.



[This Photo](https://commons.wikimedia.org/wiki/File:Tyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni, lahko naredijo še naslednjo nalogo.**

V zvezek z vmesno črto napiši naslov VAJA in datum. Potem napiši 2 vrsti malih pisanih črk K in 2 vrsti velikih pisanih črk K. Spodaj zapisane besede prepiši s pisanimi črkami (pazi na veliko začetnico pri imenih).

ZAPISANE BESEDE PREPIŠI S PISANIMI ČRKAMI

* Renato in Alen živita v isti ulici.
* Stara sta osem let.
* Trenirata tenis.
* Zelo si želita leteti z letalom.

 